333 
byggede, afviger denne Støtterod fra alle andre hidtil bekendte 
Rødder. Den er mangestraalet. Dette er ikke mærkeligt, efter- 
som Roden er saa tyk; der kan i Regelen tælles c. 27 å 30 
Hadrompartier, men hvert af disse bestaar ikke af én eneste 
Karstraale, saaledes som vi ere vante til at finde, men af flere, 
sem oftest fra 3 til 6 (Tab. III, Figg: 1/2 og 3 samt 4); yderst 
sjældent er et Hadromparti kun repræsenteret af én Hadrom- 
»Straale"., De yderste og mindste Kar ere som sædvanlig Skrue- 
kar (Tab. III, Fig. 9). Med disse temmelig stærkt tangentialstrakte 
Hadromstraalegrupper afvexle Leptompartierne; i dem findes lige- 
ledes som oftest flere (3 å 4) Sivævsstrænge (Tab. III, Fig. 10), 
adskilte ved Bindevæv (Tab. III, Figg. 3, 4, 6, 7). 
Denne primære Struktur afløses snart af den sekundære, og 
Tykkelsevæxten, som dog aldrig bliver betydelig, begynder. Den 
har til Hensigt at skabe et mekanisk virksomt Væv, idet Roden 
ved Udviklingen af sit sekundære Hadrom først bliver i Stand til 
at optræde som aktiv Støtterod. For det første uddannes det de 
primære Hadromstraaler nærmest omgivende Bindevæv ved For- 
tykning og Forvedning af Væggene til mekanisk Væv, og ved Ud- 
viklingen af et aktivt Kambium, der paa sædvanlig Vis først op- 
"træder paa Indersiden af Leptompartierne, dannes et sekundært 
Hadrom, og tilsidst have vi en sluttet Vedcylinder af Libriform og 
sekundære Kar, i hvilket de primære Hadromstraaler blive saa 
stærkt indlejrede, at de kun med Vanskelighed kunne skelnes. I 
det ved samme Kambiums Virksomhed dannede sekundære Leptom, 
der iøvrigt ikke giver Anledning til nogen særlig Omtale, dannes 
der en Del lange Sejbastceller. 
Under denne sekundære Omformning af Stelen er der i Bark- 
ens yderste, lige indenfor Exodermis liggende Cellelag dannet et 
Par Lag Kork; hist og her udvikles der meget smukke og tyde- 
lige Lenticeller ligesom i en Stængel. 
en Del af Støtteroden, som naar ned i Jorden, udvikles til 
en ganske normal Rod; den er meget tyndere, udvikler Rodhaar 
og Sidegrene og danner selvfølgelig intet Klorofyl. 
